Πανεπιστήμιο Αναντολού

Το Πανεπιστήμιο Αναντολού (τουρκ.: Anadolu Üniversitesi) είναι δημόσιο πανεπιστήμιο με έδρα την πόλη Εσκίσεχιρ της Τουρκίας. Κατατάσσεται από το Times Higher Education University Rankings ως ένα από τα καλύτερα της χώρας.

 Το Πανεπιστήμιο Αναντολού συστάθηκε το 1982 από την ένωση τεσσάρων προϋπαρχόντων ανώτατων εκπαιδευτικών ιδρυμάτων του Εσκίσεχιρ: της Ακαδημίας Οικονομικών και Εμπορικών Επιστημών του Εσκίσεχιρ, της Κρατικής Ακαδημίας Αρχιτεκτονικής και Πολιτικών Μηχανικών, της Παιδαγωγικής Σχολής και μιας ιατρικής σχολής. Από αυτά η Ακαδημία Οικονομικών και Εμπορικών Επιστημών ήταν το παλαιότερο, με έτος ιδρύσεως το 1958, και έτσι το Πανεπιστήμιο Αναντολού υιοθέτησε αυτό το έτος ως έτος και της δικής του ιδρύσεως. Οι περισσότερες σχολές και τμήματα του ιδρύματος, όπως και η Σχολή Ανοικτής Εκπαιδεύσεως, βρίσκονται στην Πανεπιστημιόπολη Yunusemre, στο κέντρο της πόλης του Εσκίσεχιρ. Εκεί βρίσκονται φοιτητικοί κοιτώνες, το πανεπιστημιακό νοσοκομείο και τα περισσότερα διοικητικά κτίσματα. Υπάρχει επίσης η Πανεπιστημιόπολη Ikieylul λίγο πιο έξω, που φιλοξενεί το Τμήμα Φυσικής Αγωγής και Αθλητισμού, τη Σχολή Μηχανικών και Αρχιτεκτονικής, και το Τμήμα Πολιτικής Αεροπορίας, που περιλαμβάνει στην έκτασή του και το ίδιο το αεροδρόμιο της πόλης (Αεροδρόμιο Anadolu ή Αεροδρόμιο Eskişehir Hasan Polatkan). Εκτός από αυτές τις δύο τοποθεσίες, Η Επαγγελματική Σχολή Πορσούκ βρίσκεται σε άλλο μέρος στη πόλη. Για την εξυπηρέτηση των φοιτητών εξ αποστάσεως που διαθέτει, το Πανεπιστήμιο Αναντολού λειτουργεί 88 «κέντρα» (γραφεία) σε αστικές περιοχές σε όλη την Τουρκία, πολλά από τα οποία προσφέρουν ακαδημαϊκές συμβουλές και προαιρετικά βραδινά μαθήματα. Η Πράξη Ανώτερης Εκπαιδεύσεως του 1981 όρισε το Πανεπιστήμιο Αναντολού ως τον εθνικό πάροχο εξ αποστάσεως εκπαιδεύσεως, οπότε από τη σύστασή του το ίδρυμα δίνει ισχυρή έμφαση σε αυτόν τον τομέα. Σκοπός είναι η εκπαίδευση αγροτικών πληθυσμών και όσων «δεν έχουν τον χρόνο ή τους πόρους για να εγγραφούν σε συμβατικά εκπαιδευτικά ιδρύματα». Αυτή η προσπάθεια γνώρισε μεγάλη εξάπλωση τις επόμενες δεκαετίας, καθώς οι εγγεγραμμένοι σε προγράμματα ανοικτής/εξ αποστάσεως εκπαιδεύσεως αυξήθηκεαν από 28.000 το 1982-1983 σε πάνω από 870.000 το 2005-2006 και σήμερα σε 1.945.000, έχοντας επεκταθεί στη βόρεια Κύπρο και σε τουρκικές κοινότητες στην Ευρωπαϊκή Ένωση.Προγράμματα σπουδών που προσφέρει η εξ αποστάσεως εκπαίδευση είναι, μεταξύ άλλων, πτυχία τετραετούς φοιτήσεως στα Οικονομικά και 19 τίτλοι διετών σπουδών σε ποικιλία πεδίων. Το Πανεπιστήμιο Αναντολού έχει δεχθεί εντολή από το τουρκικό Υπουργείο Εθνικής Παιδείας να εκπαιδεύει τους δασκάλους προσχολικής εκπαιδεύσεως και αγγλικής γλώσσας της χώρας, και το κάνει μέσα από την εξ αποστάσεως εκπαίδευση, αν και οι φοιτητές της αγγλικής φιλολογίας απαιτείται να παρακολουθήσουν δύο έτη κανονικών μαθημάτων. Τα εξ αποστάσεως μαθήματα γίνονται με διάφορες μεθόδους, όπως τηλεοπτικές και ραδιοφωνικές εκπομπές, τηλεδιασκέψεις και διαδικτυακά μαθήματα (βλ. Εκπαιδευτική τεχνολογία). Οι φοιτητές μπορούν επίσης να παρακολουθούν προαιρετικά βραδινά μαθήματα σε μερικά από τα γραφεία του Πανεπιστημίου σε όλη την Τουρκία. Σχολή Εκπαιδεύσεως εξ αποστάσεως Φαρμακευτική Σχολή Φιλοσοφική Σχολή Παιδαγωγική Σχολή Σχολή Θετικών Επιστημών Σχολή Καλών Τεχνών Νομική Σχολή Σχολή Οικονομικών και Διοικητικών Επιστημών Σχολή Επιστημών της Επικοινωνίας Σχολή Διοικήσεως Επιχειρήσεων Σχολή Μηχανικών Σχολή Αρχιτεκτονικής και Σχεδίου Σχολή Αεροναυτικής και Αστροναυτικής Τμήμα Φυσικής Αγωγής και Αθλητισμού Τμήμα Μουσικής και Θεάτρου Τμήμα of Βιομηχανικών Τεχνών Τμήμα για τα ΑΜΕΑ Τμήμα Τουρισμού και Διοικήσεως Ξενοδοχείων Τμήμα Ξένων Γλωσσών Κρατικό Ωδείο Επαγγελματική Σχολή του Εσκίσεχιρ Επαγγελματική Σχολή Πορσούκ Επαγγελματική Σχολή του Μποζουγιούκ Επαγγελματική Σχολή του Μπιλετσίκ Λεβέντ Ουζουμτσού, ηθοποιός Φετχί Χεπέρ, ποδοσφαιριστής Νουργκιούλ Γεσιλτσάι, ηθοποιός Αϊσέ Χατούν Ονάλ, ηθοποιός, μοντέλο, τραγουδίστρια Μπεγιαζίτ Οζτούρκ, τηλεοπτική προσωπικότητα Πελίν Καραχάν, ηθοποιός Επίσημος ιστότοπος